De schepen Gouden Leeuw, S Grauenhage Walcherz ende vianen hoopen wy, dat ons met veel volck, provisien ende eenich capitael sullen zyn gevolcht, ende dat uw E. met een goet aenstaende retour wt India sullen geanieert ende machtich blyuen, om opden aenstaenden herbst, noch een goede vloote ende capitael te laten volgen byde acht nieuwe op stapel staende, retour als oorlochschepen verhoopen wy, dat de bequame ouer te comen retourschepen van dit Jaer noch sullen bygevoucht werden ende met geen minder capitael als nu gaet naer India gesonden werden, dat uwe E. d'ont lastinge van extraordinarise equipagien ende capitre aldaer zullen beginnen te gevoelen.
Ick considerere wel dat uwe E. doorden weynigen afftreck ende slechte prysen, soo vande specerien als andere waeredit haer qualyck een groot proffytelyck retoer toecomen can, doch euenwel salt hooch noodich ende de Compe dienstiger zyn, noch eens In een suyren appel te byten als de saecke per faulte van requisite subsidien te laeten verachteren, dat India opt vertreck van E. heere Generael Carpentier nyet als net meest oude ende aff te leggen by naer sonder oorlochschepen versien, ende oock hn gebreck van schepen totten Inlandtschen handel vervallen was, Is uwe E. bekent, ende met de vloote onder den E. commandeur Block ende d‛onse zullen uwe beuinden als de vereyschte retoer schepen voort Jaer 29
ende 30: uwe E. wederom daer van toegesonden werden de noodtwendige Inlantsche macht van schepen weynich sullen versterckt blyuen, alle twelck wy vertrouwen uw Ed: In haere wysheyt ende discretie sullen weten te considereren ende de nootwendicheden ten welstandt vande Compe. soo veel suppleren als de constitutie van haeren staet ende gelegentheyt vande participanten, sallen willen lyden, Desen tot hier toe geschreuen ende op dato den 26e Marty te sluyten belast zynde, alsoo wy den 27e van hier meynden t'seyl te gaen, ende t Jacht Oostzanen Int passeren voor by St.